      Z A P I S N I K
                sa 24. sjednice Vijeća Gradske  četvrti Stenjevec
održane 28. svibnja 2019.

 Sjednica se održava u prostorijama PU Susedgrad, dvorana na 3. katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno18 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman,  Ana Borčić, Marko Milanović Litre, Zoran Šplajt,  Stipe Čular, Tomislav Palac, Marko Sladoljev, Vladimir Andrić, Vladimir Ferdelji, Mojmir Šoić, Slaven Imre, Davor Stanković, Zoran Perić, Ivan Zelenić

NENAZOČNI: nema

	    
OSTALI NAZOČNI:Davorka Juravić – predsjednica VMO Špansko jug, Hrvoje Hrestak – član VMO Špansko – jug,  Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.

Predsjednik je otvorio raspravu o Zapisniku s 23. sjednice VGČ Stenjevec. Nije bilo prijavljenih za raspravu pa je predložio verifikaciju Zapisnika. 

Konstatira se da je jednoglasno sa 18 glasova  „za“ verificiran Zapisnik s 23. sjednice VGČ Stenjevec. 

Predsjednik Željko Jeger predložio je dnevni red. Otvorio je raspravu. Nije bilo prijavljenih za raspravu. Predložio je glasovanje o prijedlogu. 
Konstatira se da je jednoglasno sa 18 glasova „za“ usvojen slijedeći:



		DNEVNI RED:

1. Prijedlog zaključka o izmjeni Plana komunalnih aktivnosti Gradske četvrti Stenjevec u 2019.
2. Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec
3. Prijedlozi zaključaka o davanju mišljenja po čl. 86. Statuta Grada Zagreba
4. Informacije, pitanja i prijedlozi


Ivan Zelenić došao je na sjednicu. Sjednici je nazočno 19 članova. 




Ad/ 1.

Prijedlog zaključka o izmjeni Plana komunalnih aktivnosti Gradske četvrti Stenjevec u 2019.

Predsjednik je dao riječ potpredsjedniku i voditelju radnog tijela za obavljanje poslova iz područja komunalne infrastrukture kako bi obrazložio izmjenu plana.

Zdravko Barešić naveo je da su stvarni troškovi na nekim akcijama iz plana bili manji od planiranih. Obrazložio je izmjene redom po točkama. Napomenuo je da u Planu nije bio uključen nadzor te je za to potrebno osigurati sredstva i uključiti nadzor za sve akcije. 

Zoran Perić postavio je upit zašto se odustalo od akcije izgradnje igrališta u ulici Dinarski put. 

Kristina Starčević navela je da se odustalo od izgradnje igrališta u ulici Dinarski put jer zemljište nije u vlasništvu Grada. Dok se ne riješe imovinsko pravni odnosi ne može se graditi igralište.

Zoran Perić naveo je da bi sredstva trebalo rasporediti na Vrapče jug kako ne bi ostalo bez ikakvih akcija. 

Predsjednik je naveo da ima još neraspoređenih sredstava i dobri prijedlozi će se uvrstiti u Plan. 

Tomislav Palac naveo da je predlagao sanaciju skate parka jer je to igralište postalo opasno. 

Davorka Juravić navela je da se već dvije godine razgovara o skate parku ali su za sad od svih dobili odgovor da nisu nadležni za tu površinu. 

Hrvoje Hrestak naveo je da je pokušao saznati tko je bio investitor na izgradnji skate parka ali nije uspio u tome. Naveo je da je na sjednici VMO Špansko jug zaključeno da ne bi trebalo ulagati u vrtiće na njihovom području bez znanja VMO-a. 

Predsjednik je naveo da ukoliko je skate park oštećen dat će se nalog komunalnom redarstvu da pokrenu postupak uklanjanja parka u cilju zaštite djece. Treba predložiti na kojoj površini bi se mogao napraviti novi skate park i Vijeće će to napraviti. Sve zahtjeve koji prethodno trebaju obraditi Vijeća mjesnih odbora.

Tomislav Palac smatra da ima pravo kao član Vijeća iznijeti svoj prijedlog bez prethodnog mišljenja Vijeća mjesnog odbora. 

Vladimir Andrić također smatra da član VGČ ima pravo predlagati.

Zoran Perić smatra da VMO zastupa građane s tog područja i smatra da oni najbolje znaju što treba graditi.

Tomislav Palac naveo je da Grad  nije obavijestio Vijeće o radovima na Trgu Ivana Kukuljevića koje on financira. 

Vladimir Ferdelji naveo je da bi se trebalo uputiti točke koje se tiču pojedinih VMO-a njima na mišljenje, samo preslikati postupak kako Grad upućuje Vijeću na mišljenje točke koje će biti na sjednici Skupštine. 

Predsjednik  je naveo da se održavaju koordinacije predsjednika VGČ i VMO  te smatra da se na koordinaciji to može dati predsjednicima VMO. Isto tako se rebalans može dati VMO-ima. 

Hrvoje Hrestak naveo je da VMO ima radna tijela koja obrađuju zahtjeve i upućuju ih Vijeću gradske četvrti. Naveo je da Vijeća mjesnih odbora trebaju biti informirani gdje se i koliko ulaže. 

Davorka Juravić navela je da su svi jednako važni i članovi VGČ i VMO i trebali bi surađivati. Prethodno mišljenje VMO je bitno kako bi bili upoznati što se događa na određenom području jer kad dođe do problema građani u konačnici zovu VMO.

Davor Stanković naveo je da bi ponovo trebalo pokrenuti inicijativu za zaštitu prijelaza preko pruge. 

Nakon provedene rasprave predsjednik je prijedlog Izmjene Plana komunalnih aktivnosti stavio na glasovanje. 

Konstatira se da je  većinom glasova i to s 14 glasova „za“ i 4 „suzdržana“ usvojen zaključak o izmjeni Plana komunalnih aktivnosti Gradske četvrti Stenjevec u 2019. O nalazi se u prilogu zapisnika. 

 

Ad/2.

Prijedlozi zaključaka o korištenju sredstava s pozicije 150 3299 ostali nespomenuti rashodi poslovanja Vijeća Gradske četvrti Stenjevec


a)
Predsjednik je naveo da se prijedlog zaključka odnosi na potrošni materijal za Vijeće. Pročitao je prijedlog zaključka. Nije bilo prijavljenih za raspravu. Predložio je glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:


Z A K L J U Č A K
                                                O KORIŠTENJU SREDSTAVA 	


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 179/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu potrošnog materijala  za potrebe Vijeća Gradske četvrti Stenjevec  u iznosu od 1.697,63 kn prema ponudi  broj 73, Poduzeća Marino – Lučko d.o.o., Zagreb, Franje Puškarića 102 b.
    
2. Ovaj će zaključak izvršiti Gradski ured za mjesnu samoupravu. 

b) 
Predsjednik je upoznao nazočne da se prijedlog odnosi na troškove za Dan VMO Špansko jug. 
Nije bilo prijavljenih za raspravu. Predložio je glasovanje o prijedlogu. 


Konstatira se da je većinom glasova i to s 17 glasova „za“ i 2 „suzdržana“ usvojen slijedeći:

Z A K L J U Č A K
                                                O KORIŠTENJU SREDSTAVA 	


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 179/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu potrošnog materijala  za potrebe oranizacije Dana VMO Špansko jug  čiji je suorganizator Vijeće Gradske četvrti Stenjevec  u iznosu od2.366,38 kn prema ponudi  broj 0666 Poduzeća ROST ŠPORT d.o.o., II Poljanice 8, Zagreb.
2. Ovaj će zaključak izvršiti Gradski ured za mjesnu samoupravu. 

c)
Predsjednik je upoznao nazočne da se prijedlog odnosi na troškove za snimanje Dana VMO Špansko jug. 
Nije bilo prijavljenih za raspravu. Predložio je glasovanje o prijedlogu. 


Konstatira se da je većinom glasova i to s 17 glasova „za“ i 2 „suzdržana“ usvojen slijedeći:

Z A K L J U Č A K
                                                O KORIŠTENJU SREDSTAVA 	


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 179/3229 „ostali nespomenuti rashodi poslovanja“ Vijeća Gradske četvrti Stenjevec  za usluge snimanja i montaže  za potrebe organizacije Dana VMO Špansko jug  čiji je suorganizator Vijeće Gradske četvrti Stenjevec  u iznosu od 2.500,00 kn prema ponudi  broj 1 poduzeća PUPICA d.o.o. , Od Gaja br. 9, 20000 Dubrovnik.

2. Ovaj će zaključak izvršiti Gradski ured za mjesnu samoupravu. 

d)
Predsjednik je upoznao nazočne da se troškovi navedeni u prijedlogu zaključka odnose na organizaciju turnira na području Matija Gubec. 

Konstatira se da je većinom glasova i to s 17 glasova „za“ i 2 „suzdržana“ usvojen slijedeći: 

Z A K L J U Č A K
                                                O KORIŠTENJU SREDSTAVA 	


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 179/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu potrošnog materijala  za potrebe na turniru čiji je suorganizator Vijeće Gradske četvrti Stenjevec  u iznosu od 3.742,49 kn prema ponudi  broj 011370/2019, Poduzeća Brodić – promet d.o.o., Zagreb.

2. Ovaj će zaključak izvršiti Gradski ured za mjesnu samoupravu. 
e) 

Predsjednik je pročitao prijedlog zaključka. Nije bilo prijavljenih za raspravu. Predložio je glasovanje o prijedlogu. 

Konstatira se da je većinom glasova i to s 11 glasova „za“ , 7 „suzdržanih“ i 1 glasom „protiv“ usvojen slijedeći: 

Z A K L J U Č A K
                                                O KORIŠTENJU SREDSTAVA 	

1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 500,00 kn  za nabavu vijenca
za polaganje na spomen obilježje iz NOB-a.

     2.   Ovaj će zaključak izvršiti Gradski ured za mjesnu samoupravu. 


Ad/3.

Prijedlozi zaključaka o davanju mišljenja po čl. 86. Statuta Grada Zagreba

Predsjednik je pročitao prijedlog zaključka koji se odnosi na područje Gradske četvrti Stenjevec.
Otvorio je raspravu.

Vladimir Andrić naveo je da je i u Skupštini upozorio na to da se otkupljuju čestice i da se objedinjuju čestice i prodaje zemljište. Na prošloj sjednici glasovali smo protiv toga ali je to ipak prošlo.

Zoran Šplajt naveo je da je Grad Zagrebu unatoč negativnom stavu VGČ Stenjevec proveo javni natječaj.  Postavlja se pitanje koja je namjena tog zemljišta i u koju se svrhu ono iznajmljuje. 

Vladimir Ferdelji naveo je da ta točka nije prošla ni na skupštinskom odboru. 

Predsjednik je zaključio raspravu i predložio glasovanje o prijedlogu. 

Konstatira se da je s 18 glasova „za“ i 1 „suzdržanim“ usvojen slijedeći: 

 					Z A K LJ U Č A K 

Vijeće Gradske četvrti Stenjevec nije suglasno s prijedlogom zaključka o prodaji građevinskog zemljišta (označenog kao k.č.br. 2512/2 „oranica, Nova Loza“, ukupne površine 5746 m2, upisanog u p.l.br. 1494 k.o. Podsused i 915/1520 dijela građevinskog zemljišta označenog kao k.č.br. 2502/19 „oranica, Kreše Golika“, ukupne površine 1520 m2, upisanog u p.l.br. 1494 k.o. Podsused)
Predsjednik je naveo da se sve ostale točke po članku 86. ne odnose na GČ Stenjevec. 

Vladimir Ferdelji upoznao je nazočne s odlukama skupštinskih odbora vezano uz točke po članku 86. 

Ad/4. 
Informacije, pitanja i prijedlozi

Predsjednik je izvijestio nazočne da su dobivene sve dozvole što se tiče Tržnice Špansko. Sve je u postupku javne nabave. Naveo je da je uspio dogovoriti s vlasnikom zemljišta na Kartingu vračanje bazena na tu lokaciju i dobiva se zemljište za još tri, četiri bazena. 

Tomislav Palac postavio je upit da li se može sada ograda maknuti da se djeca mogu voziti biciklima?

Predsjednik je naveo da ne bi bilo dobro pustiti djecu na gradilište. Naveo je da su Ugovori za projektiranje spremni i čekaju potpisivanje. To će se napraviti ovaj tjedan. Treba razmisliti što bi se tamo napravilo od objekata jer je to ulaz u Grad Zagreb. Raspisan je natječaj za komisiju koja će formirati prijedlog idejnog projekta za dom zdravlja. Nije mu poznato zašto to toliko dugo traje. 

Zdravko Barešić naveo je da je postavio dva pitanja. Jedno se odnosi na postavljanje reflektora za pse i za nadstrešnicu na Tržnicu. Kako nisu stigli odgovori moli da se upute požurnice. Red je da se poštuje Vijeće i da se dostave traženi odgovori. 

Zoran Šplajt naveo je da ga zanima Tomislavova ulica izdavanje dokumentacije i izdavanje lokacijeske dozvole za pothodnik i parkiralište koje tamo parkirano. Već godinu dana je dokumentacija kod g. Burazina koji nema vremena napisati lokacijsku dozvolu. Trebalo bi zatražiti njegovog šefa Tepeša da pronađe nekog drugog da napiše tu dozvolu. Zatražio je da se pošalje pitanje u Grad vezano uz navodnu izgradnju sportsko kulturnog centra Južne Koreje. Gdje će se to graditi, a da Gradska četvrt o tome nije obaviještena. 

Kristina Starčević zatražila je Zorana Šplajta da pitanje dostavi u pisanom obliku sukladno poslovniku kako bi isto mogli proslijediti prema Gradu. 

Dominko Filipović naveo je da bi nešto poduzeti vezano uz NK Špansko, tamo se ne zna tko je predsjednik, zamjenik. Klub je oduzet djeci, to je Udruga građana. Trebalo bi Klub otvoriti prema građanstvu. 

 Davorka Juravić pozvala je sve članove VGČ Stenjevec na manfestaciju Dan VMO Špansko jug u subotu. Bit će bogat program.

Davor Stanković naveo je da je poslao pismeni upit vezano uz orezivanje drveća na području GČ. Drveće se ne orezuje redovno i raste do žica i to bi trebalo urediti.

Ivan Zelenić naveo je da se agronomski fakultet žalio na praksu Zrinjevca koji prerijetko orezuju grane.

Gordana Osman pozvala je sve članove VGČ u subotu u 11,30 na Dan plave zvijezde. 

Hrvoje Hrstak naveo je da je 2017. VMO Špansko jug podnio zamolbu za orezivanje drveća podružnici Zrinjevac.

Ivan Zelenić smatra da bi trebalo zatražiti veću nazočnost policije u našem kvartu. Uopće se ne nadzire propuštanje pješaka na pješačkim prijelazima. Također smatra da bi trebalo ići prema HŽ u sa zahtjevom za uređenje pješačkog prijelaza preko pruge sa signalizacijom. 

Vladimir Ferdelji naveo je da željeznica ima zemljište uz prugu ali uz to se nalazi gradsko zemljište na koje se može postaviti ograda. 

Ivan Zelenić naveo je da ograda neće spriječiti ljude da prelaze prugu. Ljude treba usmjeriti na najsigurnije mjesto. 

Vladimir Andrić naveo je da bi trebalo sazvati Vijeće za prevenciju na koju će se pozvati načelnika PU Črnomerec. Predložio je što se tiče bazena da se projektira jedan veliki bazen, a ne više malih. 

Predsjednik je naveo da će se projektirati bazen koji neće služiti klubovima. Već su se javili klubovi koji su htjeli koristiti bazen. U tom slučaju se građani ne bi mogli kupati, bazen će se raditi za građane. 

Zoran Perić naveo je da je dao pismeni prijedlog za točku dnevnog reda i pisani materijal podijelio je svim članovima VGČ. Pročitao je prijedlog. Naveo je da se radi o tome da će građani biti „pokusni kunići“ 5G tehnologije. Bilo bi dobro da se Vijeće izjasni o tome i proslijedi svim institucijama koje su navedene u prijedlogu. To ne košta ništa i smatra da nije problem to proslijediti.

Predsjednik je naveo da se Vijeće ne može obraćati svim ustanovama koje su tu navedene jer to nema smisla. VGČ nije nadležno za ovakve stvari. 

Vladimir Ferdelji naveo je da je predsjednik antikoruptivnog vijeća i ono se šest mjeseci bavilo problemom postavljenih odašiljača koji nisu postavljeni u skladu s propisima. Sve institucije kojima su se obratili proglasile su se nenadležnima. Sad je formiran novi inspektorat i sad se poslao zahtjev njima radi provjere dokumentacije za postavljene bazne stanice. 

Zoran Perić naveo je da bi Vijeće moglo zamoliti da se zaustavi puštanje u rad 5G mreže dok se ne promijeni zakonska regulativa. To je jako bitno za sve nas. 

Vladimir Andrić naveo je da se za ogradu traži dozvola, a za postavljanje odašiljača ne. 5G mreža je izuzetno opasna zbog jakih zračenja. Ako treba neka Vijeće bude prvo koje će proslijediti zahtjev da se ne postavljaju odašiljači za 5G. 




					Završeno u 20,40

Napomena: sjednica je fonografski snimana 

Zapisničar:
Jadranka Gobac
Predsjednik
Vijeća Gradske četvrti Stenjevec
Željko Jeger 

